Omdat baie materiaal vir dié stylvolle langbroek gebruik word, moet jou top nie ook oorgroot wees nie.
Die regte skoene gee die deurslag om ’n klokbroek te komplementeer. Dit lyk goed by hakskoene, maar jy kan dit ook saam met tekkies dra vir ’n meer ontspanne voorkoms.
Dié broek word by die middel ingetrek en met ’n lint of belt vasgebind. Dit laat jou bene langer lyk, vat jou middel in en beklemtoon jou lenige lyf of kurwes.
Balanseer die volume van die langbroek met ’n noupassende top. As jy ’n langer, vloeiender top dra, steek dit by die middel in.
Verleen ’n bietjie pret aan jou voorkoms met ’n langbroek met valle om die soom. Dis maklik om te dra en gee ’n basiese uitrusting oemf of ’n aanduitrusting glans.